ועדת הכנסת, כנסת 24, פרוטוקול מספר 124, 2022-08-15 09:30

ניר אורבך: בוקר טוב.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום שני, י"ח באב התשפ"ב, 15 באוגוסט 2022.

ניר אורבך: הנושא הראשון שעל סדר-היום: בקשות סיעות להתפלגות לפי סעיף 59 לחוק הכנסת.

ניר אורבך: אני אבקש מהיועצת המשפטית של הוועדה לקרוא את זה בצורה מפורטת, אבל כעת נעבור לבקשות.

ניר אורבך: נתחיל עם נעם.

ניר אורבך: נמצא פה מנכ"ל המפלגה.

ניר אורבך: בבקשה.

אלקנה באב"ד: הבקשה היא בקשה טכנית להתפלגות וגם בהתאם להסכם שנחתם לאיחוד הרשימה המשותפת לפני שנה וחצי.

יצחק פינדרוס: לרשימה משותפת פה יש משמעות - - -

אלקנה באב"ד: רשימת הציוניות הדתית לכנסת.

אלקנה באב"ד: מחילה.

ארבל אסטרחן: חבר הכנסת מעוז לא נמצא?

ארבל אסטרחן: [

אלקנה באב"ד: לא.

אלקנה באב"ד: אני פה.

ארבל אסטרחן: זו בקשה שמוגשת על-ידך, אם אתה רלוונטי – אבל בסדר.

ניר אורבך: בסדר גמור.

ניר אורבך: אנחנו לפנים משורת הדין.

אלקנה באב"ד: הייעוץ המשפטי שלנו אמר שזה מספיק.

ארבל אסטרחן: צריך להגיד מהי הבקשה, מה יהיה שם הסיעה, מי באי הכוח – להציג את הבקשה.

ארבל אסטרחן: צריך להציג אותה, יש גם פרוטוקול.

אלקנה באב"ד: אני אקרא את מה שכתבנו.

ניר אורבך: כן, כן.

אלקנה באב"ד: בהתאם לסעיפים 59(2) ו-60 לחוק הכנסת ובהתאם להסכם הריצה המשותפת שנחתם בין הצדדים והוגש לוועדת הבחירות ערב הגשת הרשימות לכנסת, מבוקש לאשר התפלגות מפלגת לזוז-נעם מהציונות הדתית.

אלקנה באב"ד: שם הסיעה החדשה: "נעם – בראשות חבר הכנסת אבי מעוז".

אלקנה באב"ד: באי כוח הסיעה החדשה וממלאי מקומם יהיו מי שמילאו תפקידים אלו לפני ההתפלגות לפי סעיף 14 לחוק מימון המפלגות.

ארבל אסטרחן: הבקשה היא לא של המפלגה.

ארבל אסטרחן: היא בקשה של חבר הכנסת.

ארבל אסטרחן: צריך להדגיש את זה.

ארבל אסטרחן: הוא חתום על המכתב המונח בפניכם.

ניר אורבך: זו לא הבקשה של נעם?

ארבל אסטרחן: לא.

ארבל אסטרחן: הבקשה היא של חבר הכנסת.

אלקנה באב"ד: יש בעיה?

אלקנה באב"ד: את צריכה שנביא אותו?

ארבל אסטרחן: - - - בסדר.

ארבל אסטרחן: הבקשה - - -

אלקנה באב"ד: אם הוא היה יודע שמקובל, הוא היה בא.

אלקנה באב"ד: הוא מאוד אוהב לעשות לפי הפרוטוקול.

ניר אורבך: ידוע, ידוע.

ניר אורבך: לכן אנחנו מתייחסים לזה פה - זה נכון, חבר הכנסת אבי מעוז מכבד את הפרוטוקול.

ניר אורבך: יש עוד משהו שאנחנו רוצים לשאול או שנמשיך?

ניר אורבך: עכשיו נעבור ליהדות התורה.

ניר אורבך: מי מציג?

ניר אורבך: חבר הכנסת פינדרוס, בבקשה.

יצחק פינדרוס: יהדות התורה מורכבת משתי מפלגות.

יצחק פינדרוס: על-פי סעיף 59 מבקשים להתפלג לאגודת ישראל ולדגל התורה.

ארבל אסטרחן: אני אציג את זה בצורה פורמלית לפני ההצבעה.

ארבל אסטרחן: יש כאן שתי בקשות של סיעות להתפלג לפי סעיף 59 לחוק הכנסת שזה הסעיף שמאפשר למפלגות שהגישו רשימת מועמדים משותפת והגישו הסכם בעניין ליו"ר ועדת הבחירות, להתפלג לפי ההרכב המפלגתי.

ארבל אסטרחן: בקשה אחת היא בקשה של חבר הכנסת מעוז שהיום הוא חבר בסיעת הציונות הדתית מטעם מפלגת לזוז.

ארבל אסטרחן: בעקבות קבלת הבקשה, הסיעה תתפלג לשתי סיעות.

ארבל אסטרחן: תישאר סיעת הציונות הדתית שבה יהיו 5 חברי כנסת, שהם כל חברי הכנסת של הסיעה למעט חבר הכנסת מעוז.

ארבל אסטרחן: השם שהוא ביקש לסיעה שלו יהיה: סיעת נעם – בראשות חה"כ אבי מעוז, בה הוא יהיה חבר יחיד והיא תייצג את מפלגת לזוז.

ארבל אסטרחן: המימון היום משולם כבר בנפרד, אז לא יהיו השלכות בהיבט הזה.

ארבל אסטרחן: באי כוח הסיעות החדשות יהיו מי שמילאו את התפקידים האלה קודם.

ארבל אסטרחן: וידאתי את העניין הזה גם עם חבר הכנסת סמוטריץ', כך שבציונות הדתית יישאר מי שהיה, שזה חבר הכנסת סמוטריץ' כבא כוח ויהודה אריה ולד - -

ניר אורבך: מנכ"ל המפלגה.

ארבל אסטרחן: - - בסיעה החדשה נעם בראשות חבר הכנסת מעוז, יהיה יואל דננברג ויאיר מרמרוש.

ארבל אסטרחן: זו הבקשה הראשונה.

ארבל אסטרחן: צריך לדעת שלסיעת יחיד לא מגיע מנהל סיעה.

ארבל אסטרחן: הציונות הדתית תיחשב עכשיו סיעה של 5 לעניין הזה.

ניר אורבך: עוצמה יהודית לא עשתה כבר את ההתפלגות?

ארבל אסטרחן: עשתה.

ארבל אסטרחן: נשארו 6.

יצחק פינדרוס: הוגשה בקשה בזמנו על-ידי עוצמה יהודית - - -

ארבל אסטרחן: כבר היה.

ארבל אסטרחן: אז היום בציונות הדתית יש רק 6 ולא 7 כמו שהם היו קודם.

יצחק פינדרוס: אבל הייתה התפלגות.

יצחק פינדרוס: איתמר היה - - -

ארבל אסטרחן: הם היו 7, ירדו ל-6 ועכשיו הם יורדים ל-5.

יצחק פינדרוס: הבנתי.

יצחק פינדרוס: שכחתי את אופיר סופר, נציג - - -

ניר אורבך: נציג הליכוד ברשימה.

ארבל אסטרחן: - - - אופיר סופר נשאר סיעה נפרדת בתוך הציונות הדתית.

ארבל אסטרחן: הבקשה השנייה היא של סיעת יהדות התורה והשבת, אגודת ישראל-דגל התורה.

ארבל אסטרחן: היא גם כן מתפלגת לשתי סיעות שמייצגות את המפלגות שהגישו את רשימת המועמדים המשותפת.

ארבל אסטרחן: לדגל התורה יהיו 4 חברי כנסת שהם: גפני, מקלב, אשר ופינדרוס.

ארבל אסטרחן: בסיעת אגודת ישראל יהיו 3 חברי כנסת: פרוש, אייכלר וטסלר.

ארבל אסטרחן: גם פה לא יהיה שינוי בבאי הכוח.

ארבל אסטרחן: כלומר, בדגל התורה יהיה משה שיפמן וממלא מקום יהיה דוד זלץ.

ארבל אסטרחן: באגודת ישראל יהיה חנוך חנוך זייברט, ממלא המקום יהיה חבר הכנסת פרוש.

ארבל אסטרחן: כמובן שכל אחת מהן תייצג את אותה מפלגה שהיא ייצגה קודם לכן.

ארבל אסטרחן: גם פה יש שינוי לעניין מנהלי הסיעות כי יקומו עכשיו שתי סיעות.

ארבל אסטרחן: את המימון ממילא מקבלים בנפרד.

ארבל אסטרחן: אלה הדברים.

אורי מקלב: חשוב שלא יהיה איזה פירוש רש"י בעניין – אין שום משמעות לצעד הזה שאנחנו עושים.

אורי מקלב: זה צעד שאנחנו עושים אולי בפעם העשירית.

אורי מקלב: כל הדברים האחרים של פרשנות, האם זה אומר שאנחנו הולכים בנפרד או לא הולכים בנפרד, זה במשא ומתן שיש בין המפלגות או בין הממונים על המפלגות האחראים עליהן.

אורי מקלב: שלא יעשו שום פירוש מיוחד מעבר לצעד הזה שהתבקשנו היום לעשות בוועדת הכנסת כפי שהיטב להציג את זה חבר הכנסת פינדרוס.

ארבל אסטרחן: ההשלכות בכנסת הן, כמו שאמרתי, על מנהל סיעה.

ארבל אסטרחן: יש גם השלכות שקשורות לוועדת הבחירות שלא ניכנס אליהן כדון זמני שידור, חברים בוועדות קלפי, חברים בוועדת בחירות וכולי.

אורי מקלב: זה נעשה מתוך יעילות והתנהלות.

ניר אורבך: זה נעשה לפני כל מערכת בחירות פחות או יותר.

יצחק פינדרוס: גם בפעמים שהלכנו יחד עשינו את זה ערב הבחירות.

אורי מקלב: המומחים נמצאים פה.

יצחק פינדרוס: אמרתי שגם בפעמים שהלכנו יחד עשינו את זה ערב הבחירות, לכן עוד לא התקבלה החלטה.

ניר אורבך: נעבור כעת להצבעות.

ניר אורבך: מי בעד בקשת ההתפלגות של נעם, ירים את ידו.

ניר אורבך: בעד הבקשה – פה אחד

ניר אורבך: שניים.

ניר אורבך: פה אחד.

ארבל אסטרחן: זו בעצם בקשה שהיא פורמלית – הוועדה צריכה לאשר אותה.

ניר אורבך: כן.

ניר אורבך: מי בעד בקשת יהדות התורה, ירים את ידו.

ניר אורבך: בעד הבקשה – פה אחד

ניר אורבך: פה אחד.

ניר אורבך: תודה רבה.

ניר אורבך: אנחנו עוברים כעת לסעיף השני שעל סדר-היום: בקשת הממשלה להקדמת הדיון בהצעות החוק הבאות לפני הקריאה הראשונה.

ניר אורבך: 1.

ניר אורבך: הצעת חוק הנכים (תגמולים ושיקום)(תיקון מס' 33), התשפ"ב-2022 (מ/1574).

ניר אורבך: ינמק נציג משרד הביטחון דורון נגרין.

ניר אורבך: תודה רבה.

דורון נגרין: מה שעל הפרק כרגע זו בקשה שלנו לפטור מחובת הנחה של הצעת חוק הנכים שציינת.

דורון נגרין: מדובר בהצעת חוק שהיא חלק משמעותי מרפורמת "נפש אחת" שבאה לעולם לפני קצת יותר משנה, במאי 2021, בהחלטת ממשלה 981 ואחר כך בהחלטת ממשלה נוספת 1648.

דורון נגרין: במסגרת החלטות הממשלה והרפורמה מוצע לעגן זכאויות של נכי צה"ל שמעוגנות היום רק בהוראות אגף השיקום.

דורון נגרין: המטרה היא לעגן אותן בחוק וגם להוסיף עליהן.

דורון נגרין: התוספת והעיגון כרגע הם לגבי זכאויות בתחום הרכב הרפואי והדיור.

דורון נגרין: אנחנו מבקשים פטור מחובת הנחה כי אנחנו מעוניינים לקדם את הצעת החוק הזאת שתבשיל לכדי חוק כבר בכנסת הנוכחית לפני פיזורה.

ניר אורבך: תודה רבה.

ניר אורבך: מישהו מהח"כים רוצה להגיב?

ניר אורבך: נעבור להצבעה - - -

ארבל אסטרחן: יש קוורום?

ניר אורבך: לא.

ניר אורבך: נמשיך בנימוקים להצעות החוק הבאות ואחר כך נעבור להצבעות.

ניר אורבך: שתי הצעות החוק הבאות הן של משרד המשפטים, אז אסף ינמק.

ניר אורבך: אני רק אקריא פורמלית: הצעת חוק ההוצאה לפועל (תיקון מס' 73)(תחליף המצאת התראה וזכות להתגונן בתביעה על סכום קצוב), התשפ"ב–2022 (מ/1575); הצעת חוק הפטנטים (תיקון מס' 14)(הגברת התחרותיות), התשפ"ב–2022 (מ/1576).

ניר אורבך: אסף, בבקשה.

אסף גרינבאום: יש לנו פה שתי הצעות חוק.

אסף גרינבאום: ההצעה הראשונה שמתייחסת לחוק ההוצאה לפועל, נוגעת לתיקונים שיקלו הן על חייבים בהוצאה לפועל והן על הזוכים בהוצאה לפועל.

אסף גרינבאום: התיקון הראשון מתייחס להקלה באופן המצאת החובות.

אסף גרינבאום: התיקון השני מתייחס לכך שלחייבים יהיה זמן ממשוך יותר לשלם את חובותיהם בטרם הם יתפחו לממדים גדולים מאוד כפי שקורה היום.

אסף גרינבאום: לכן חשוב מאוד להעביר את ההצעה הזו.

אסף גרינבאום: היא גם מוסכמת, אני חושב, על כל סיעות הבית.

אסף גרינבאום: ההצעה השנייה היא הצעת חוק הפטנטים שנוגעת לכך שחברות יהיו רשאיות להתחיל לייצר תרופות בתקופת הארכת הפטנט.

אסף גרינבאום: הדבר יביא לכך שתרופות תהיינה נגישות הרבה יותר לחולים, הן תהיינה זולות יותר וזה יביא להקלה משמעותית על הכיס של כל אחד מאזרחי ישראל, ביחוד אנשים שנזקקים לאותן הקלות.

אסף גרינבאום: גם ההצעה הזאת, להבנתי, מוסכמת על כל סיעות הבית ולכן אנחנו מבקשים לקבל פטור לגביה.

ניר אורבך: תודה רבה, אסף.

ניר אורבך: נעבור כעת להצעה מס' 4: הצעת חוק לעידוד תעשייה עתירת ידע (הוראת שעה), התשפ"ב–2022.

ארבל אסטרחן: עוד אין קוורום.

ניר אורבך: ננמק את הכול ואחר כך נעבור להצבעות.

ניר אורבך: (מ/1577).

ניר אורבך: תנמק ספיר איפרגן, רכזת תקשורת, תיירות ומדע באגף תקציבים במשרד האוצר.

ניר אורבך: ספיר, בבקשה.

ספיר איפרגן: שלום.

ספיר איפרגן: אני אפנה את ההצגה למיכאל אסולין מרשות המיסים.

מיכאל אסולין: חוק עידוד תעשייה עתירת ידע מוכר יותר בתור חוק האנג'לים שנועד לתמרץ השקעות בתעשיית ההייטק, נועד לתמרץ חברות הייטק ישראליות, חברות צמיחה, לגדול על-ידי עידוד רכישה באמצעות מתן הטבות מס למשקיעים ולחברות עצמן.

ניר אורבך: תודה רבה.

ניר אורבך: נעבור כעת לסעיף 5: הצעת חוק הסדרת העיסוק בעבודה במערכת קירור או מיזוג, תשפ"ב–2022.

ניר אורבך: (מ/1578).

ניר אורבך: תנמקנה דקלה חורש, ראש תחום דיני עבודה בלשכה המשפטית בזרוע העבודה; מיכל אבגנים, מנהלת אגף בכיר אסדרת עיסוקים בזרע העבודה, משרד הכלכלה.

ניר אורבך: לפני כן אני רוצה להעיר הערה: הגיעו לוועדה כל מיני פניות, אז אנחנו רוצים גם שתסבירו לנו ותשכנעו אותנו שהצעת החוק הזו בסופו של דבר לא מייקרת את הסיפור בסוף התהליך, שהצרכנים לא יצטרכו לשלם יותר.

יצחק פינדרוס: זאת אומרת שהמדינה הולכת לסבסד את כל הלימודים האלה?

ניר אורבך: חבר הכנסת פינדרוס, תהיה על זה עכשיו.

ניר אורבך: תעזור לי.

אורי מקלב: אמרנו קודם, מה הבעיה לשאול את השאלות האלה - - -

ניר אורבך: ברור, לגופו של עניין.

ניר אורבך: בבקשה.

דקלה חורש: אנחנו מבקשים פטור מחובת הנחה על קידום הצעת החוק של הסדרת עיסוק בעבודה במערכות קירור ומיזוג אוויר.

דקלה חורש: הדחיפות והנחיצות לקדם דווקא במושב הזה היא בגלל מחויבות בין לאומית שהמדינה לקחה על עצמה להפחית את השימוש בגזי חממה שמביאים להתחממות גלובלית.

דקלה חורש: כתוצאה מזה ביולי האחרון נכנסו לתוקף תקנות חומרים מסוכנים של הגנת הסביבה שהקטינו את המכסה של גזים שמביאים להתחממות.

דקלה חורש: זה מוביל אותנו לשימוש בגזים שהם יותר ידידותיים לסביבה, אבל שהם דליקים ונפיצים ולכן יש צורך להסדיר את העיסוק של מי שאמור לעסוק בהם.

אורי מקלב: וזה רק בחוק?

אורי מקלב: לא מספיקה תקנה של השר בעניין הזה לשימוש בגז?

דקלה חורש: כדי להגביל את העיסוק צריך חוק.

אורי מקלב: את רוצה רק שימוש בגז.

אורי מקלב: אם את מדברת על שימוש בגז, קשה לי להאמין שזה מצריך חוק.

דקלה חורש: כמו מתקיני גפ"מ, כמו דברים אחרים שהיום מוסדרים בחוק.

אורי מקלב: את מדברת עכשיו על איזה שימוש בגז?

אורי מקלב: את נימקת עכשיו על שימוש בגז שהוא יותר ידידותי לסביבה ופחות מזיק.

אורי מקלב: זה דבר אחד.

אורי מקלב: אני לא בטווח שבשביל זה צריך חוק.

אורי מקלב: בשביל זה צריך תקנה של השר או הוראה של השר.

אורי מקלב: לכל משרד יש סמכות לשר להתקין תקנה בעניין הזה.

אורי מקלב: אבל תשימי דגש על ההסדרה: מה אתם דורשים ממתקיני מזגנים או מאלה שממלאים או מרוקנים גז?

דקלה חורש: לשיטתנו, מי שיעסוק במערכות קירור ומיזוג אוויר עם קררים שהם אומנם ידידותיים אבל מאוד מסוכנים ודליקים, צריך להיות בעל רישיון, הסמכה והכשרה שנדרשת.

דקלה חורש: טיוטת החוק מסדירה את כל התנאים לקבלת רישוי, את ההכשרה שנדרשת, את האפשרות לשלול ממנו רישיון בנסיבות שהוא מבצע פעולות שהוא לא יכול - - -

אורי מקלב: האם יש לכם הערכה בכמה זה ייקר את התקנת המזגנים היום?

אורי מקלב: אם עשיתם עבודה.

דקלה חורש: בוודאי נעשתה עבודה עם כל הגורמים הרלוונטיים - - -

יצחק פינדרוס: שואלים כמה הרגולציה הזאת תייקר בסוף לצרכן.

מיכל אבגנים: אנחנו מעריכים שתהיה התייקרות מינורית באופן יחסי או מתונה, בין 10 עד 15 אחוז עלייה לצרכן שנובעת מהכשרה - - -

יצחק פינדרוס: 15-10 אחוז זו עלייה מינורית?

מיכל אבגנים: אם אנחנו משלמים 700 שקל עבור התקנה, אז עוד 70 שקל אנחנו מאמינים שזה - - -

אורי מקלב: 70 שקל זה עשרה אחוז.

אורי מקלב: חמישה עשר אחוז זה עוד 100 שקלים.

אורי מקלב: את מדברת על 100 שקלים יותר אם זה 15% ייקור.

מיכל אבגנים: בין 10 ל-15 אחוז.

אורי מקלב: מי יכשיר אותם?

אורי מקלב: אתם או שמשרד הכלכלה?

יצחק פינדרוס: לדון בדבר כזה בפגרה, אמיתי אני אומר לך, נראה לי מוזר.

יצחק פינדרוס: מי מכשיר אותם?

יצחק פינדרוס: מה קורה עם כל המתקינים?

יצחק פינדרוס: אתה מדבר על מערכת שלמה של אנשים.

יצחק פינדרוס: הכנסת יוצאת להדממה ואתה רוצה להקדים דיון – נראה לי קצת - - -

אורי מקלב: על השימוש בגז אפשר - - -

איתן גינזבורג: הקדמת הדיון נועדה כדי שנוכל לדון בזה היום במליאה.

איתן גינזבורג: יכולנו הרי לפתוח מליאה בשבוע שעבר, להניח את זה על שולחן הכנסת, לסגור מליאה ולדון היום בלי הקדמת דיון.

יצחק פינדרוס: אני אומר לך שוב, זה נראה לי לא הגיוני.

יצחק פינדרוס: לא הגיוני שנושא כזה שיש לו משמעות למאות-אלפי אנשים, מתקיני מזגנים שמתקינים היום - - -

איתן גינזבורג: יצחק, זו קריאה ראשונה.

איתן גינזבורג: ילך לוועדה, ידונו - - -

יצחק פינדרוס: אני אוהב את זה – קריאה ראשונה.

יצחק פינדרוס: יושב פה בחור שישב בוועדת שרים, תשאל אותו כמה פעמים לא נתנו לקריאה טרומית לעלות למליאה.

יצחק פינדרוס: יכול לקחת חצי שנה כי עוד לא בדקו את זה כל המשרדים.

יצחק פינדרוס: הפכנו להיות לחותמת גומי.

יצחק פינדרוס: באמת, עם כל הכבוד, היה הסכם בין לאומי - - -

שיר אוסטרובסקי: חשוב לציין שללא הסגרת העיסוק – אגב, את התקנות של הגנת הסביבה התקינה הממשלה הקודמת – נגיע בהכרח לייקור - - -

יצחק פינדרוס: עכשיו בטח לא שכנעת אותי כשאמרת מי התקין את התקנות.

שיר אוסטרובסקי: בסדר.

שיר אוסטרובסקי: צריך להגיד את העובדות כמו שהן.

שיר אוסטרובסקי: ללא הסדרת העיסוק, אנחנו נגיע בהכרח למצב של מחסור במזגנים.

שיר אוסטרובסקי: בגלל שהתקנות מצמצמות את השימוש בגז הישן, וללא הסדרת העיסוק, אנחנו נגיע בהכרח למצב של חוסר במזגנים ולכן גם לייקור העלות לצרכן.

שיר אוסטרובסקי: לכן התקנות נחוצות ודווקא עכשיו.

ניר אורבך: תודה רבה.

ניר אורבך: עדיין לא נעבור להצבעה, נחכה לקוורום.

ניר אורבך: נעבור לסעיף ג' בסדר-היום: בקשת יושב-ראש ועדת הפנים והגנת הסביבה למיזוג הצעות החוק הבאות והקדמת הדיון בהצעת החוק הממוזגת לפני הקריאה השנייה והשלישית: 1.

ניר אורבך: הצעת חוק הכניסה לישראל (הוראת שעה – נגיף הקורונה החדש), התשפ"ב-2022, (מ/1556); 2.

ניר אורבך: הצעת חוק הכניסה לישראל (תיקון – הארכת רישיון לישיבת ביקור לעובד זר המועסק במתן טיפול סיעודי), התשפ"ב–2022, (פ/3194/24).

ארבל אסטרחן: מישהו ינמק את זה?

איתן גינזבורג: אנחנו מבקשים למזג את שתי הצעות החוק כי הן דומות, כמעט זהות.

איתן גינזבורג: אנחנו רוצים להעביר את זה לקראת הקריאה השנייה והשלישית כבר בכנסת הנוכחית.

ארבל אסטרחן: היום רוצים להביא את זה?

איתן גינזבורג: לא היום.

ארבל אסטרחן: אז למה צריך את הפטור?

איתן גינזבורג: אז אולי היום נביא את זה.

איתן גינזבורג: אם יסיימו את הדיונים שם.

ארבל אסטרחן: אז זה יונח היום?

איתן גינזבורג: יכול להיות שזה יונח היום ואלי גם הצבעה היום.

ארבל אסטרחן: אוקיי, פה לא צריך קוורום.

איתן גינזבורג: אז בואו נצביע.

ניר אורבך: תודה רבה לך, חבר הכנסת גינזבורג שאתה פה בשבילנו.

ניר אורבך: נעבור כעת להצבעה.

ניר אורבך: מי בעד, ירים את ידו.

ניר אורבך: בעד הצעת יושב-ראש ועדת הפנים והגנת הסביבה – פה אחד

ניר אורבך: אושר פה אחד.

ארבל אסטרחן: אושר גם המיזוג וגם הפטור.

ניר אורבך: גם המיזוג וגם הפטור.

ניר אורבך: בשביל הפרוטוקול אני אומר שוב: בקשתו של יושב-ראש ועדת הפנים והגנת הסביבה התקבלה הן לגבי המיזוג והן לגבי הפטור והקדמת הדיון בהצעת החוק לפני הקריאה השנייה והשלישית.

ניר אורבך: הוועדה תצא להפסקה.

ניר אורבך: אנחנו נודיע אל התכנסות בהמשך.

בשעה 09: << נושא >> בקשת הממשלה להקדמת הדיון בהצעות החוק הבאות לפני הקריאה הראשונה << נושא >>

ניר אורבך: אני מחדש את ישיבת ועדת הכנסת.

ניר אורבך: היום יום שני, י"ח באב התשפ"ב, 15 באוגוסט 2022.

ניר אורבך: אנחנו בסעיף ב' בסדר-היום: בקשת הממשלה להקדמת הדיון בהצעות החוק הבאות לפני הקריאה הראשונה.

ניר אורבך: את הדיונים כבר קיימנו, אז נעבור רק להצבעות.

ניר אורבך: סעיף 1: הצעת חוק הנכים (תגמולים ושיקום)(תיקון מס' 33), התשפ"ב–2022, (מ/1574) לפני הקריאה הראשונה.

ניר אורבך: הצבעה.

ניר אורבך: מי בעד להקדים את הדיון לפני הקריאה הראשונה, ירים את ידו.

ניר אורבך: בעד הצעת הממשלה – פה אחד

ניר אורבך: פה אחד.

ניר אורבך: סעיף 2: הצעת חוק ההוצאה לפועל (תיקון מס' 73)(תחליף המצאת התראה וזכות להתגונן בתביעה על סכום קצוב), התשפ"ב–2022, (מ/1575).

ניר אורבך: מי בעד, ירים את ידו.

ניר אורבך: זה גם לקראת הקריאה הראשונה.

ניר אורבך: מי בעד, ירים את ידו.

ניר אורבך: בעד הצעת הממשלה – פה אחד

ניר אורבך: פה אחד.

ניר אורבך: סעיף 3: הצעת חוק הפטנטים (תיקון מס' 14)(הגברת התחרותיות), התשפ"ב–2022, (מ/1576).

ניר אורבך: מי בעד, ירים את ידו.

ניר אורבך: בעד הצעת הממשלה – פה אחד

ניר אורבך: פה אחד.

ניר אורבך: סעיף 4: הצעת חוק לעידוד תעשייה עתירת ידע (הוראת שעה), התשפ"ב–2022, (מ/1577).

ניר אורבך: מי בעד, ירים את ידו.

ניר אורבך: בעד הצעת הממשלה – פה אחד

ניר אורבך: פה אחד.

יצחק פינדרוס: שלא יהיה קוורום בהצעה הבאה - - -

קריאות: - - -

ניר אורבך: לגבי סעיף 5 באמת עלתה שאלה.

ניר אורבך: רם, הנושא של המזגנים זה על גז ידידותי והסדרת השימוש בו ורק מתקינים מורשים, אז עלה פה חשש שחד יהיה - - -

רם שפע: שמעתי שהוא חושש.

ניר אורבך: לא רק הוא חושש.

ניר אורבך: האמת, אני גם קיבלתי פניות שזה ייקר יותר מדי לצרכנים.

ניר אורבך: היועצת של השרה ברביבאי - - -

בועז טופורובסקי: אני הבנתי שזה אמור להוריד כי זה יאפשר ייבוא.

בועז טופורובסקי: זה התקן בחו"ל.

ניר אורבך: שיר, שבי איתנו פה עד שנצביע.

שיר אוסטרובסקי: אין בעיה.

שיר אוסטרובסקי: אשמח להסביר.

שיר אוסטרובסקי: בעקבות תקנות שהתקינה הממשלה הקודמת בנוגע להכנסת גזים ידידותיים לסביבה, יותר נכון צמצום - - -

איתן גינזבורג: אני חייב להגיע לישיבת סיעה.

ניר אורבך: נעבור להצבעה.

ניר אורבך: תודה רבה.

ניר אורבך: מי בעד, ירים את ידו.

ניר אורבך: אני אקריא שוב: הצעת חוק הסדרת העיסוק בעבודה במערכת קירור או מיזוג, תשפ"ב–2022, (מ/1578).

ניר אורבך: הקדמת דיון לפני קריאה ראשונה.

ניר אורבך: מי בעד, ירים את ידו.

ניר אורבך: בעד הצעת הממשלה – 5

ניר אורבך: הצעת הממשלה להקדמת הדיון ב הצעת חוק הסדרת העיסוק בעבודה במערכת קירור או מיזוג, תשפ"ב–2022 נתקבלה.

יצחק פינדרוס: רביזיה.

ניר אורבך: רביזיה.

ניר אורבך: נתכנס פה ב-10:56.

ארבל אסטרחן: צריך להוציא הודעה.

ניר אורבך: אני מחדש את הישיבה.

ניר אורבך: היום יום שני, י"ח באב תשפ"ב, 15 באוגוסט 2022.

ניר אורבך: חבר הכנסת פינדרוס הודיע לי כרגע שהוא מסיר את הרביזיה.

ניר אורבך: אני שמח שיש הדברות עם המשרד.

יצחק פינדרוס: - - - שלא יהיה כמו אצל קריב שיהיה מתחת לשולחן, הגעתי להסכמה עם יועצת השרה, אנחנו נשב לפני קידום החקיקה.

ניר אורבך: מצוין.

ניר אורבך: זה גם לפרוטוקול.

ניר אורבך: יופי.

ניר אורבך: סיימנו את הסעיף הזה.

ניר אורבך: נכנס את הוועדה 10 דקות אחרי סוף המליאה, עד אז תפתרו את כל הבעיות.

ניר אורבך: אני מודיע עכשיו.

ניר אורבך: אני כרגע מוציא להפסקה - - -

ארבל אסטרחן: אם יהיו בקשות נוספות בעניין - - -

ניר אורבך: ככל שתהיינה בקשות נוספות לנושא של השינוי ההרכב הסיעתי, אנחנו נתכנס 10 דקות אחרי סוף המליאה.

בשעה 11: << נושא >> קביעת ועדות לדיון בהצעות החוק הבאות << נושא >>

ניר אורבך: צוהריים טובים.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום שני, י"ח באב תשפ"ב, 15 באוגוסט 2022.

ניר אורבך: נתחיל בנושא השני שעל על סדר-היום: קביעת ועדות לדיון בהצעות החוק הבאות.

ניר אורבך: נעבור אחת-אחת.

ניר אורבך: הסעיף הראשון זה הצעת חוק הנכים (תגמולים ושיקום)(תיקון מס' 33), התשפ"ב-2022, (מ/1574).

ניר אורבך: המלצת הלשכה המשפטית הייתה לוועדת העבודה והרווחה.

ניר אורבך: נשמעו הצעות במליאה להעביר את הצעת החוק לוועדת הכספים.

ניר אורבך: ההמלצה שלנו היא להעביר לוועדת העודה והרווחה.

ניר אורבך: מישהו רוצה להגיד משהו לפני כן או שנעבור להצבעה?

ניר אורבך: עוברים להצבעה.

ניר אורבך: מי בעד להעביר לוועדת העבודה והרווחה, ירים את ידו.

ניר אורבך: בעד הצעת הוועדה – פה אחד

ניר אורבך: פה אחד.

ניר אורבך: אנחנו עוברים כעת לסעיף השני.

ניר אורבך: אם רם שפע לא נמצא, את יכולה להצביע במקומו, אמילי.

אמיר אוחנה: תודה.

ניר אורבך: הצעת חוק ההוצאה לפועל (תיקון מס' 73)(תחליף המצאת התראה וזכות להתגונן בתביעה על סכום קצוב), התשפ"ב–2022, (מ/1575).

ניר אורבך: המלצת הלשכה המשפטית היא להעביר לוועדת החוקה, חוק ומשפט.

ניר אורבך: נשמעו הצעות במליאה להעביר את הצעת החוק גם לוועדת העבודה והרווחה.

ניר אורבך: ההמלצה שלנו היא להעביר לוועדת החוקה, חוק ומשפט.

ניר אורבך: מי בד, ירים את ידו.

ניר אורבך: בעד הצעת הוועדה – פה אחד

ניר אורבך: פה אחד.

ניר אורבך: לסעיף הבא: שלוש הצעות החוק הבאות הן ממשלתית שמוזגה ולכן נקרא את שלושתן ונצביע הצבעה אחת על שלושתן:

ניר אורבך: הצעת חוק לעידוד תעשייה עתירת ידע (הוראת שעה), התשפ"ב–2022, (מ/1577); הצעת חוק לעידוד תעשייה עתירת ידע, התשפ"ב–2021, (פ/2465/24) של חברי הכנסת אלכס קושניר וולדימיר בליאק; הצעת חוק לעידוד תעשייה עתירת ידע, התשפ"ב–2021, (פ/2723/24) של חברת הכנסת לימור מגן תלם.

ניר אורבך: המלצת הלשכה המשפטית היא להעביר לוועדת הכספים.

ניר אורבך: נשמעו הצעות במליאה להעביר את הצעות החוק גם לוועדה לביקורת המדינה ולוועדת החוץ והביטחון.

ניר אורבך: ההמלצה שלנו היא להעביר לוועדת הכספים.

ניר אורבך: חברת הכנסת לימור מגן תלם?

לימור מגן תלם: ועדת כספים.

ניר אורבך: בסדר גמור.

ניר אורבך: נעבור להצבעה אחת על שלוש הצעת החוק הללו להעביר לוועדת הכספים.

ניר אורבך: מי בעד, ירים את ידו.

ניר אורבך: בעד הצעת הוועדה – פה אחד

ניר אורבך: פה אחד.

ניר אורבך: הצעת החוק האחרונה: הצעת חוק הסדרת העיסוק בעבודה במערכת קירור או מיזוג, תשפ"ב–2022, (מ/1578).

ניר אורבך: המלצת הלשכה המשפטית היא להעביר לוועדת העבודה והרווחה.

ניר אורבך: נשמעו הצעות במליאה להעביר את הצעת החוק לוועדה לביקורת המדינה.

ניר אורבך: ההמלצה שלנו היא להעביר לוועדת העבודה והרווחה.

ניר אורבך: מי בעד, ירים את ידו.

ניר אורבך: בעד הצעת הוועדה – פה אחד

ניר אורבך: פה אחד.

ניר אורבך: כעת נצא להפסקה.

ניר אורבך: נודיע על חידוש הדיון בישיבה בסעיף א' ככל שסיעת ימינה תגיע להבנות בינה לבין עצמה.

ניר אורבך: נעשה את זה כמה דקות.

בשעה 14: << נושא >> בקשות סיעות להתפלגות לפי סעיף 59 לחוק הכנסת, ככל שיוגשו.

בשעה 14: << נושא >>

ניר אורבך: צוהריים טובים.

ניר אורבך: אני מחדש את ישיבת ועדת הכנסת.

ניר אורבך: היום יום שני, י"ח באב תשפ"ב, 15 באוגוסט 2022.

ניר אורבך: על סדר-היום 3 בקשות התפלגות בהסכמה של חברים מסיעת ימינה.

יצחק פינדרוס: זה יום היסטורי שבימינה הגיעו להסכמה על משהו.

ניר אורבך: חבר הכנסת פינדרוס, הייתי בראיון ואמרתי שזה מופע סטנדאפ יפה, אבל המציאות היא קצת אחרת.

ניר אורבך: הגיעו להסכמות יפות במהלך השנה.

ניר אורבך: גם עכשיו, בסופו של דבר, אומנם לקח זמן אבל הגיעו להסכמה.

יצחק פינדרוס: אני מוטרד, שירלי פינטו, לאן הולכת?

ניר אורבך: חבר הכנסת פינדרוס, הסר דאגה מלבך.

ניר אורבך: אל תהיה מוטרד.

ניר אורבך: לדעתי, ביהדות התורה ובאגודה יש דברים אחרים להיות מוטרד בהם.

ניר אורבך: אני רק אומר - - -

יצחק פינדרוס: לא מוטרדים.

יצחק פינדרוס: יכול להיות שלצערנו הרב נצטרך ללכת יחד.

יצחק פינדרוס: זאת הבעיה היחידה.

יצחק פינדרוס: אנחנו מקווים שזה לא יקרה.

ניר אורבך: אני אומר, זו טרדה לא פשוטה.

ניר אורבך: נתחיל.

ניר אורבך: יש לנו 3 בקשות להתפלגות.

ניר אורבך: אני אקריא את הבקשה הראשונה: בהתאם להוראות סעיף 59(1) לחוק הכנסת ובהסכמת כל חברי סיעת ימנה בראשות נפתלי בנט, נבקש את אישור ועדת הכנסת - - -

יוליה מלינובסקי: ימינה כבר לא בראשות נפתלי בנט.

יוליה מלינובסקי: זה כבר עבר לאילת שקד.

אמילי חיה מואטי: זה שם הסיעה.

ניר אורבך: שם הסיעה.

ניר אורבך: הרוח הציונית ודברים אחרים - - -

יוליה מלינובסקי: בלבלתם אותנו.

יצחק פינדרוס: מי זה בנט?

ניר אורבך: אני מבקש את אישור ועדת הגנת להתפלגות הסיעה לשתי סיעות.

ניר אורבך: הסשן הראשון הוא שכל חברי סיעת ימינה, למעט חברת הכנסת סילמן, מבקשים את ההתפלגות של הסיעה מחברת הכנסת סילמן.

ניר אורבך: 1.

ניר אורבך: סיעת ימינה תמנה את חברי הכנסת שנמנו עם הסיעה לפני ההתפלגות ותמשיך לייצג את מפלגת צל"ש – ציונות, ליברליזם ושוויון.

ניר אורבך: זו סיעה אחת.

יצחק פינדרוס: לא הבנתי - - צל"ש - - -

ניר אורבך: חבר הכנסת פינדרוס, אני אומר לך באמת, נתעמק בסוגייה.

אמילי חיה מואטי: אורבך, אתה מתבקש שלא להמציא מפלגות.

אמילי חיה מואטי: לא במעמד הזה.

ניר אורבך: אני לא ממציא.

ניר אורבך: חברת הכנסת מואטי, זו המפלגה שעל גבה סיעת ימינה קיימת.

יצחק פינדרוס: האמת עולה על כל דמיון.

ניר אורבך: זה אמיתי.

מיכל רוזין: מפלגת ימינה זה צל"ש בעיקרון.

ניר אורבך: ציונות, ליברליות ושוויון.

יוליה מלינובסקי: של מי זה?

ניר אורבך: זו סיעת ימינה.

ארבל אסטרחן: זו המפלגה שסיעת ימנה מייצגת היום בכנסת.

יצחק פינדרוס: זה חדש או שהיה תמיד?

ניר אורבך: אני מוכן להעביר פה את כל השמות של המפלגות שהסיעות בנויות על גבן, בחלק מהמקומות זה שאמות אחרים, לא להתבלבל.

ניר אורבך: יש את סיעת ימינה.

ניר אורבך: הסיעה הנוספת היא סיעת אמונה אשר תמנה את חברת הכנסת עידית סילמן.

ניר אורבך: בא כוח סיעת ימינה וממלא מקומו יהיו מי שמילאו תפקידים אלה בסיעת ימינה בראשות נפתלי בנט לפני ההתפלגות.

ניר אורבך: חתומים פה כל חברי הסיעה.

ניר אורבך: ארבל, את רוצה להוסיף משהו?

ארבל אסטרחן: כידוע, בשביל להתפלג מסיעה שלא מורכבת ממפלגות כמו שהיו ההתפלגויות שהיו פה היום בבוקר, נדרש שליש שהם לפחות 2.

ארבל אסטרחן: זאת אומרת, ככלל ח"כ יחיד לא יכול להתפלג מסיעה, לא משנה מה גודלה.

ארבל אסטרחן: כרגב מבוקש ש-6 מחברי סיעה שמונה היום 7 חברים, יתפלגו.

ארבל אסטרחן: תישאר חברת הכנסת סילמן.

ארבל אסטרחן: זאת אומרת, המתפלגים שהם יו"ר הוועדה, חברי הכנסת בנט, כהנא, אורבך, קארה, פינטו וכלפון הם המתפלגים.

ארבל אסטרחן: מאחר ומדובר פה במה שאנחנו קוראים התפלגות בהסכמה, כלומר, שנעשית על דעת כל חברי הסיעה, הם יישארו סיעת ימינה, הם ימשיכו לייצג את אותה מפלגה שהם ייצגו עד היום, לא יהיו שינוי של באי הכוח שלהם, בעוד שחברת הכנסת סילמן תהיה סיעת יחיד ולא מייצגת מפלגה.

ארבל אסטרחן: היא הודיעה שהשם של הסיעה יהיה אמונה ושהיא תהיה גם באת הכוח של הסיעה.

ארבל אסטרחן: הבקשה שהיא שוועדת הכנסת תאשר את ההתפלגות הזאת לפי הכללים הרגילים של התפלגות.

יוליה מלינובסקי: מי מתפלג ממי?

ארבל אסטרחן: השישה מתפלגים ממנה.

ארבל אסטרחן: הם "לפחות שליש שהם לפחות שניים".

יוליה מלינובסקי: איל שישה?

יוליה מלינובסקי: איפה שיקלי?

ארבל אסטרחן: שיקלי התפטר ונכנס יום טוב כלפון.

ארבל אסטרחן: אני רוצה להזכיר את המקרה בכנסת הקודמת שהתפלגו יש עתיד וכחול לבן.

ארבל אסטרחן: אלה רצו להצטרף לקואליציה, אלה לא רצו להצטרף לקואליציה.

ארבל אסטרחן: בכל אחת מהסיעות הייתה חברת כנסת שלא רצתה לעשות את מה שעשו.

ארבל אסטרחן: ביעת יש עתיד שנשארה באופוזיציה הייתה חברת כנסת שאמרה שהיא רוצה להצטרף לקואליציה.

אמילי חיה מואטי: פנינה תמנו שטה.

יצחק פינדרוס: נכון.

יצחק פינדרוס: והייתה את כמאל מריח.

אמילי חיה מואטי: ע'דִיר.

ארבל אסטרחן: עשו בדיוק את אותה קונסטרוקציה שמבוקשת פה בגלל שהיה בהסכמה.

ארבל אסטרחן: זה מתחייב להיות בהסכמה כי אי-אפשר להגיד לחברת כנסת: אנחנו עוזבים אותך ואת עכשיו נשארת בלי סיעה.

ארבל אסטרחן: זה מה שעשו, באחת מהן היו 15, אז כל ה-14 אמרו: אנחנו מתפלגים ממנה.

ארבל אסטרחן: אותו דבר עשתה הסיעה השנייה.

ארבל אסטרחן: אז הן נהיו סיעת יחיד שמיד התמזגה עם הסיעה האחרת.

ארבל אסטרחן: כרגע אין בפנינו בקשות מיזוג, רק בקשות פילוג.

ארבל אסטרחן: מאחר וזה נעשה אחרי היום הקובע שהיה אחרי שעבר חוק הפיזור, אי לזה משמעויות בהיבט של מקדמת המימון שזה הכסף הגדול של המקדמה.

ארבל אסטרחן: יכולות להיות משמעויות של המימון השוטף.

ארבל אסטרחן: אומנם ההתפלגות היא בשנתיים הראשונות של הכנסת, אבל היא נעשית על-ידי כל הסיעה פה, אז החלק שמתפלג גורע מהמימון השוטף של הסיעה.

ארבל אסטרחן: אם הוא ייצג מפלגה, הוא גם יקבל את אותו מימון שוטף.

ארבל אסטרחן: כל עוד הוא לא מייצג מפלגה, המדינה חוסכת כסף.

ארבל אסטרחן: אלה ההשלכות המימוניות.

ארבל אסטרחן: אם אותו חלק שהתפלג יקבל כסף, הוא גם יצטרך להשתתף בחובות.

יוליה מלינובסקי: מי זה החלק המתפלג?

יוליה מלינובסקי: זה עכשיו ימינה או סילמן?

ארבל אסטרחן: חברת הכנסת סילמן היא זאת - - -

יוליה מלינובסקי: תגידי שמות.

ארבל אסטרחן: נכון.

ארבל אסטרחן: היא מפחיתה מהמימון של ימינה.

ארבל אסטרחן: כמו שאמרתי גם בבוקר בהתפלגויות שהיו, יש פה השלכות שקשורות לוועדת הבחירות, לזמני שידור וכולי.

ארבל אסטרחן: אלה דברים שדיברנו עליהם בבוקר.

ארבל אסטרחן: גודל הסיעה משתנה, זה יכול להשפיע על הצוות הפרלמנטרי.

יצחק פינדרוס: נשארים להם שני חברים בוועדת הכנסת אם גודל הסיעה משתנה?

יצחק פינדרוס: זה משנה - - -

ארבל אסטרחן: החברים הנשארים הם מימינה.

ארבל אסטרחן: היא תצטרך אחר-כך להחליט - - -

יצחק פינדרוס: גם יחסי הכוחות בכנסת - - -

ארבל אסטרחן: בינתיים, מי שהיה חבר קבוע בוועדה נשאר.

ארבל אסטרחן: אלה השלכות הבקשה הזאת.

ארבל אסטרחן: זו בקשה על בקשה.

ארבל אסטרחן: זה לא דבר שקורה הרבה, אבל התפלגויות מהסוג הזה היו.

ארבל אסטרחן: סעיף 60 לחוק הכנסת אומר: נמסרה לוועדת הכנסת הודעה בכתב מטעם סיעה או חלק ממנה על התפלגות כאמור בסעיף 59(1) – על זה מדובר עליו – או 59(2) – שזה מה שהיה בבוקר – תאשר ועדת הכנסת את השינוי.

ארבל אסטרחן: אחרי שוועדת הכנסת בודקת שמתקיימים התנאים היא נדרשת לאשר את זה.

ניר אורבך: מישהו מחברי הכנסת רוצה להוסיף משהו לפני שאנחנו עוברים להצבעה?

יוליה מלינובסקי: השאלה היא למה זה נדרש בכלל.

יוליה מלינובסקי: למה כשאנחנו נמצאים בשלב של בחירות זה מה שצריך לקרות?

יוליה מלינובסקי: הדוגמה שנתנה ארבל הייתה בתחילת הכנסת ואנשים רצו לשנות את המפלגות והייתה לזה משמעות.

יוליה מלינובסקי: למה זה עכשיו ולמה זה דחוף עכשיו?

יצחק פינדרוס: מישהו רוצה לרוץ לבחירות במסגרת בסיעה קיימת בכנסת, יש לזה משמעות.

יוליה מלינובסקי: לאיזו סיעה קיימת, פינדרוס?

יצחק פינדרוס: בבחירות הבאות.

ארבל אסטרחן: נכון.

ארבל אסטרחן: הוא צודק.

יצחק פינדרוס: מישהו רוצה לרוץ לבחירות הבאות, הוא רוצה לדעת באיזו מסגרת הוא רץ.

עידית סילמן: מתן רץ במחנה הממלכתי, אז הוא רוצה - - -

יצחק פינדרוס: איך מתרגמים ממלכתי לאנגלית?

מתן כהנא: Kingdom.

עידית סילמן: באמת?

מתן כהנא: לא.

יוליה מלינובסקי: היום סיעת ימינה מתפלגת – בעצם הבקשה הראשונה היא התפלגות מחברת הכנסת סילמן.

ניר אורבך: יוליה, אנחנו לא בדיון תיאורטי עכשיו.

יוליה מלינובסקי: אנחנו ממש בדיון פרקטי.

יוליה מלינובסקי: אולי אני רוצה להתפלג?

עידית סילמן: את יכולה.

עידית סילמן: את צריכה לבקש את החתימות של כל חברי סיעתך.

יוליה מלינובסקי: לא, אל תביאי את זה לתקשורת.

יוליה מלינובסקי: הכול בסדר.

עידית סילמן: הכול מצולם גם ככה לתקשורת.

עידית סילמן: הדיון בשידור.

אמילי חיה מואטי: סליחה, אדוני היושב-ראש, למה שיקלי התפטר ולא התפצל?

עידית סילמן: הוא הופרש.

עידית סילמן: הפרישו אותו.

יצחק פינדרוס: מאותה סיבה שמרב מיכאלי לא הוכרזה כפורשת.

יצחק פינדרוס: מאותה סיבה שמרב מיכאלי שפעלה בקדנציה הקודמת בניגוד לעמדת הסיעה לא הוכרזה כפורשת.

אמילי חיה מואטי: פינדרוס, זו לא הייתה שאלה קנטרנית אלא שאלה לשם קבלת אינפורמציה.

אמילי חיה מואטי: זה הובהר לי, הוא הופרש.

יצחק פינדרוס: מאותה סיבה.

יוליה מלינובסקי: אני שואלת לצורך הדוגמה, אם חבר כנסת אלי אבידר יחליט לרוץ במפלגה אחרת, הוא יתפטר מהכנסת.

יוליה מלינובסקי: זה הכי - - -

מתן כהנא: אם הייתם מוכנים לאפשר לו - - -

יוליה מלינובסקי: אני חושבת שזה הכי הוגן.

ניר אורבך: זה נתון לשיקול דעתה של הסיעה.

ניר אורבך: סיעת ימינה החליטה שהיא מאפשרת למי שרוצה - - -

יוליה מלינובסקי: זכותם, זכותם.

אמילי חיה מואטי: מה ההטבות שבאות עם - - -

ארבל אסטרחן: אין הטבות.

ניר אורבך: זה מאפשר למי שרוצה לרוץ ברשימה אחרת לא להתפטר מהכנסת ביום הקובע, נכון?

יוליה מלינובסקי: איזה יום קובע?

ניר אורבך: 47 יום לפני הבחירות.

אמילי חיה מואטי: כלומר עכשיו.

ארבל אסטרחן: ההתפטרות צריכה להיות - - -

אמילי חיה מואטי: ההתפטרות צריכה להיות לפני הגשת הרשימות?

ארבל אסטרחן: יש ספק האם מי שמודיע שהוא רץ במפלגה אחרת חייב להתפטר מהכנסת או שהוא יכול להגיד: לכנסת הזאת אני עם הסיעה שלי, לכנסת אני רץ במפלגה אחרת.

ארבל אסטרחן: בגלל חוסר בהירות שנוצר בעקבות החלטות של יו"ר ועדת הבחירות בכנסות האחרונות – זה התחיל עם השופט מלצר ואחר כך השופט הנדל – אין ודאות בעניין הזה.

ארבל אסטרחן: לכן בכנסת הקודמת וגם בנוכחית, ח"כים שאמרו: בכנסת הזאת אני בסיעה שלי אבל לכנסת הבאה אני רוצה לרוץ במפלגה אחרת, התפטרו מהכנסת והחזירו את המנדט ונכנס - - -

יוליה מלינובסקי: טוב.

יוליה מלינובסקי: הבנו.

יוליה מלינובסקי: זכותם.

יוליה מלינובסקי: זו הסיעה שלהם, זה מה שהם רוצים.

יוליה מלינובסקי: בסוף, אם הכול בהסכמה אז שיהיה.

עידית סילמן: נצביע?

ארבל אסטרחן: רוצים לעשות פה 3 החלטות בזו אחר זו.

ארבל אסטרחן: ההחלטה הראשונה היא - - -

יוליה מלינובסקי: בסדר, ארבל, אם הכול קשור לימינה, מי אנחנו כדי להגיד להם משהו.

ניר אורבך: טוב.

ניר אורבך: אנחנו נעבור להצבעה.

ניר אורבך: חבר הכנסת כהנא, תהיה איתנו.

ניר אורבך: אנחנו מדברים כרגע על התפלגות סיעת ימינה מחברת הכנסת עידית סילמן.

ניר אורבך: מי בעד, ירים את ידו.

אמילי חיה מואטי: אתה לא יכול להצביע, מתן.

אמילי חיה מואטי: אתה לא יכול להצביע.

מתן כהנא: אני לא מצביע.

יוליה מלינובסקי: אתה כבר לא סגן שר.

קריאות: - - -

אמילי חיה מואטי: חברים, אנחנו באמצע הצבעה.

ניר אורבך: חברת הכנסת מואטי, תודה.

יוליה מלינובסקי: נו, בואו נסיים עם זה.

ניר אורבך: מי בעד ההתפלגות של סיעת ימינה מחברת הכנסת סילמן, יר2ם את ידו.

ניר אורבך: 3 בעד.

ניר אורבך: מי נגד?

יוליה מלינובסקי: 4 נגד.

יוליה מלינובסקי: בעד ההצעה – 3

יוליה מלינובסקי: נמנעים – אין

יצחק פינדרוס: רביזיה.

בועז טופורובסקי: מה תוצאות ההצבעה?

ניר אורבך: תוצאות ההצבעה: 3 – בעד, 4 – נגד.

עידית סילמן: ארבל, תגידי משהו על ההצבעה עכשיו.

ארבל אסטרחן: היא נגמרה.

עידית סילמן: לא.

עידית סילמן: תגידי משהו על ההצבה, האם זה רלוונטי ההצבעה בעד או נגד.

ארבל אסטרחן: ההצבעה הסתיימה, לא?

עידית סילמן: את אמרת משהו על ההצבעה, שאין זכות הצבעה נגד בנושא הזה.

ארבל אסטרחן: לא שאין זכות הצבעה נגד.

ארבל אסטרחן: הקראתי את סעיף 60 לחוק הכנסת שאומר:

ארבל אסטרחן: נמסרה לוועדת הכנסת הודעה בכתב מטעם סיעה או חלק ממנה על התפלגות כאמור בסעיף 59(1) – זה מה שקורה פה – או על מיזוג, תאשר ועדת הכנסת את השינוי.

ארבל אסטרחן: בעצם, שיקול הדעת של ועדת הכנסת הוא מאוד מצומצם בעניינים האלה.

ארבל אסטרחן: זה לא שאני יכולה להגיד לח"כים "אתם חייבים להצביע", אני לא מרימה לח"כים את היד.

עידית סילמן: אז מה המשמעות עכשיו?

ארבל אסטרחן: ועדת הכנסת בודקת שאכן מתקיימים התנאים: שאכן יש שליש שהם לפחות 2, שאכן יש בקשה בכתב – והיא צריכה לאשר את זה.

ארבל אסטרחן: הבקשה הראשונה אושרה.

ארבל אסטרחן: יש לנו עכשיו בכנסת סיעת ימינה בת 6 חברים - - -

עידית סילמן: אז זה שהם הצביעו נגד, מה זה אומר?

ארבל אסטרחן: אבל היה רוב - - -

יוליה מלינובסקי: לא.

יוליה מלינובסקי: אנחנו הצבענו נגד.

עידית סילמן: הם הצביעו נגד.

ארבל אסטרחן: נגד.

ארבל אסטרחן: סליחה, אני פספסתי את זה.

עידית סילמן: אז מה זה אומר?

עידית סילמן: מה המשמעות של זה?

עידית סילמן: אני רוצה לדעת מה המשמעות של זה כי אני רוצה ללכת רגע לרביזיה וללכת אחורנית.

יצחק פינדרוס: אני ביקשתי רביזיה.

ארבל אסטרחן: להצביע נגד בקשת התפלגות שמוגשת כדין זה דבר סופר-חריג.

ארבל אסטרחן: הרבה פעמים היו פה בקשות התפלגות שבאו מטעם סיעה שהיו אפילו נגד יו"ר ועדת הכנסת או דברים כאלה.

ארבל אסטרחן: המקרה האחד והיחיד שוועדת הכנסת הצביעה נגד התפלגות היה כאשר חברים בסיעת הגמלאים רצו להתפלג ולייצג את ארקדי גיידמק שהגיע לוועדת הכנסת.

ארבל אסטרחן: חברי הכנסת הרגישו שיש כאן ענייני שחיתות רציניים.

ארבל אסטרחן: לא היה דבר כזה שלא אישרו התפלגות.

ארבל אסטרחן: החוק קובע את התנאים.

ארבל אסטרחן: החוק אומר למי יש זכות להתפלג.

יוליה מלינובסקי: אז עכשיו זה מאוד פשוט.

יוליה מלינובסקי: יש 3 אופציות.

יוליה מלינובסקי: אופציה של רביזיה, שגם שם אנחנו מתכוונים להצביע - - -

עידית סילמן: יוליה, אני רוצה להקשיב ליועצת המשפטית.

יוליה מלינובסקי: אני רק רוצה להסביר ליועצת המשפטית מה אנחנו חושבים.

יוליה מלינובסקי: אנחנו חושבים דבר מאוד פשוט.

יוליה מלינובסקי: יש רביזיה שזה על-פי כללי הכנסת.

יוליה מלינובסקי: דבר שני, חברת הכנסת סילמן יכולה להתפטר מהכנסת ולפתור את הבעיה הזאת באקט מאוד פשוט.

יצחק פינדרוס: ממש לא.

יצחק פינדרוס: זה אחרי היום הקובע.

יוליה מלינובסקי: היא יכולה להתפטר מכנסת.

יצחק פינדרוס: זה לא ישנה כי זה אחרי היום הקובע.

יוליה מלינובסקי: לא.

יוליה מלינובסקי: זה לא משנה.

יוליה מלינובסקי: האופציה השלישית: הכנסת היא סוברנית, ועדת הכנסת מחליטה מה שמחליטה גם אחרי רביזיה וחברת הכנסת סילמן יכולה ללכת לבית משפט שכל-כך אהוב ולהגיש שם עתירה נגד החלטת ועדת הכנסת.

יוליה מלינובסקי: מאוד פשוט.

ארבל אסטרחן: באופן אישי אני מאוד לא אשמח לראות את בית המשפט מתערב בהחלטה של ועדה.

יוליה מלינובסקי: אבל כשבית המשפט התערב בעניין של שקילו, כולם פה מחו כפיים.

יוליה מלינובסקי: יכול להיות שגם בנושא הזה תהיה התערבות של בית משפט.

ארבל אסטרחן: לגבי שיקלי הייתה החלטה על פרישה ויש לו זכות ערעור לבית המשפט.

ארבל אסטרחן: הערעור שלו נדחה אחרי דיון בבית המשפט המחוזי.

ארבל אסטרחן: אבל יש זכות ערעור בחוק.

ארבל אסטרחן: כאן אפשר להגיש בג"ץ נגד החלטה של ועדת הכנסת, אני חייבת לומר שמאוד אצטער - - -

יוליה מלינובסקי: בסופו של דבר, בג"ץ הפך את ההחלטה של ועדת הכנסת על ההפרשה של שיקלי וזה מה שקרה.

ארבל אסטרחן: לא.

ארבל אסטרחן: הערעור נדחה.

יוליה מלינובסקי: הגיעו איתו לפשרה.

יצחק פינדרוס: לא.

יצחק פינדרוס: יש הבדל בין ערכאת ערעור – מכיוון שלא למדתי ליבה, אז אפשר לבר על הדברים כמות שהם – יש מה שקרוי ערכאת ערעור - - -

ניר אורבך: רגע, רגע.

יצחק פינדרוס: לא מעניין אותם החוק.

יצחק פינדרוס: החוק נוגע רק לימין וחרדים.

יצחק פינדרוס: אם זה לא ימין וחרדים, אז גלעד קריב יכול להיות גנב ומרב מיכאלי יכולה להיות בוגדת ופורשת ולישראל ביתנו מותר לגנוב.

יצחק פינדרוס: אין חוק, אין חוק.

יצחק פינדרוס: כל הכללים חלים רק אם זה ימין או דתיים.

יוליה מלינובסקי: יצחק פינדרוס, אני אסביר לך את זה מאוד פשוט.

יוליה מלינובסקי: אם חברת הכנסת סילמן רוצה להתפלג, מותר לה – שתתפטר מהכנסת ותתמודד בכל מפלגה אחרת.

יצחק פינדרוס: את אפילו לא יודעת על מה את מדברת מכיוון שיש לך תואר אקדמאי.

יוליה מלינובסקי: אי-אפשר ליהנות מכל העולמות.

יוליה מלינובסקי: היא רוצה ללכת למפלגה אחרת - -

יצחק פינדרוס: אין מושג אפילו על מה את מדברת.

יוליה מלינובסקי: - - שתתפטר מהכנסת וזה יהיה הכי הוגן שבעולם.

ניר אורבך: אנחנו יוצאים להפסקה עד 16:35.

ניר אורבך: אחר צוהריים טובים.

ניר אורבך: אני מתכבד לחדש את ישיבת ועדת הכנסת.

ניר אורבך: היום י"ח באב תשפ"ב, 15 באוגוסט 2022.

ניר אורבך: הנושא הראשון היה רביזיה.

ניר אורבך: חבר הכנסת פינדרוס משך את הרביזיה שלו.

יוליה מלינובסקי: אבל יש לי גם רביזיה.

יוליה מלינובסקי: אני אומרת כדי שאתה לא תשכח.

ניר אורבך: כשעושים לך את זה בוועדה בחוסר סבלנות, מה את עושה - - -

יוליה מלינובסקי: אבל זה אני.

בועז טופורובסקי: תוציא אותה.

אמילי חיה מואטי: חברים, קדימה.

ניר אורבך: במשך שנה לא הוצאתי אף אחד.

ניר אורבך: בעקבות בקשת הרביזיה של חברת הכנסת מלינובסקי עוד לפני הדיון הודיע לי חבר הכנסת כהנא שהוא מושך את בקשת ההתפלגות בהסכמה שעליה הצבענו ולכן הבקשה בטלה וכך גם ההחלטה.

ניר אורבך: המכתב של חבר הכנסת כהנא מופיע פה.

ניר אורבך: בנוסף, הוגשה גם בקשת התפלגות חדשה.

ארבל אסטרחן: צריך להגיד שזה טוב שאין לנו תקדים שוועדת הכנסת דחתה.

ארבל אסטרחן: אני לפחות שמחה על זה.

ניר אורבך: אנחנו שמחים שאין תקדים ואנחנו גם מקווים שלא יהיה תקדים בבקשות הבאות כי אני מניח שבימים הקרובים יוגשו עוד בקשות.

יוליה מלינובסקי: אנחנו נהיה פה.

ניר אורבך: מסע מפואר של סיעת ימינה אל האופק.

ניר אורבך: אל האופק הלא ברור.

ניר אורבך: שתי הבקשות של סיעת ימינה, למעשה של שלושה חברי כנסת מימינה - - -

יוליה מלינובסקי: סליחה, אדוני היושב-ראש, רק כדי להבין, ברשותך, בגלל שחבר הכנסת מתן כהנא משך את החתימה שלו מההסכמה להתפלגות של חברת הכנסת סילמן, הבקשה הזאת בעצם מתייתרת.

ניר אורבך: בטלה.

ניר אורבך: ולכן גם הרביזיות לא רלוונטיות.

ארבל אסטרחן: הייתה נדרשת בקשה של כולם.

ארבל אסטרחן: זו הייתה המשמעות.

יוליה מלינובסקי: אז ההליך הזה הסתיים כי הוא פשוט התייתר.

ניר אורבך: הוא כאילו לא נעשה.

יוליה מלינובסקי: אוקיי.

יוליה מלינובסקי: הבנתי.

ניר אורבך: עכשיו אנחנו דנים בבקשה של שלושה חברי כנסת מסיעת ימינה.

ניר אורבך: אני אקריא את הבקשה להתפלגות סיעת ימינה: בהתאם להוראות סעיף 59(1) לחוק הכנסת, נבקש את אישור ועדת הכנסת להתפלגות שלושה חברים מסיעת ימינה.

ניר אורבך: שם הסיעה: המחנה הממלכתי.

ניר אורבך: בא כוח הסיעה: מתן כהנא.

ניר אורבך: בהמשך יישלח לנו שם של ממלא מקום בא כוח הסיעה.

ארבל אסטרחן: לא חייבים.

ניר אורבך: אין צורך?

ניר אורבך: בסדר.

ארבל אסטרחן: צריך להגיד שעם זה מתן כהנא יפסיק להיות מ"מ בא כוח ימינה.

ניר אורבך: כן.

ניר אורבך: חתומים על זה נפתלי בנט, מתן כהנא ושירלי פינטו.

ניר אורבך: יש מכתב נוסף: בהתאם להוראות סעיף - - -

איתן גינזבורג: ניר, קודם נצביע על זה.

ארבל אסטרחן: יש פה שלישי, כלומר 3 מתוך 7, זה לפחות שליש שהם לפחות שניים ולכן זו התפלגות לפי סעיף 59(1) לחוק הכנסת.

יוליה מלינובסקי: אז אפשר להצביע?

ניר אורבך: נצביע ואחר כך חבר הכנסת מתן כהנא יסביר לי גם את העברית פה כדי שאני אוכל להבין.

יוליה מלינובסקי: הוא טייס, הוא - - -

אמילי חיה מואטי: אני יכולה להסביר לך את העברית, קיבלתי על זה פרס.

ניר אורבך: אמילי, תאמיני לי שאת לא תצליחי להסביר לי.

ניר אורבך: מי בעד בקשת ההתפלגות, ירים את ידו.

ניר אורבך: בעד הבקשה – פה אחד

ארבל אסטרחן: צריך לומר, זה לא ישפיע על המימון השוטף כי אנחנו בשנתיים הראשונות לכהונת הכנסת, גם לא על מימון הבחירות.

ארבל אסטרחן: אין פה השלכות מימוניות להתפלגות הזאת.

יוליה מלינובסקי: אז הם התפלגו עכשיו.

איתן גינזבורג: רגע, זה אושר.

ניר אורבך: כן, אושר פה אחד.

ניר אורבך: הנדון: התפלגות בהסכמה סיעת המחנה הממלכתי.

ניר אורבך: בהתאם להוראות סעיף 59(1) לחוק הכנסת ובהסכמת כל חברי סיעת המחנה הממלכתי נבקש את אישור ועדת הכנסת להתפלגות הסיעה לשתי סיעות: סיעת המחנה הממלכתי אשר תמנה את חברי הכנסת מתן כהנא ושירלי פינטו; סיעת ביחד אשר תמנה את חבר הכנסת נפתלי בנט.

ניר אורבך: חתומים שלושת חברי הסיעה.

ארבל אסטרחן: התפלגות בהסכמה כמו שהיה - - -

ניר אורבך: שלושת חברי סיעת המחנה הממלכתי שאך קמה וכבר מתפלגת.

ניר אורבך: מי בעד, ירים את ידו.

ניר אורבך: בעד הבקשה – פה אחד

ניר אורבך: פה אחד.

ניר אורבך: ההתפלגות אושרה.

ארבל אסטרחן: מתן כהנא יהיה בא כוח הסיעה של המחנה הממלכתי.

ניר אורבך: אני מבקש להישאר פה לעוד הצבעה אחת: התפלגות דרך ארץ ותקווה חדשה-אחדות לישראל.

ניר אורבך: כל חברי הסיעה הרשומים מטה מסכימים להתפלג מסיעת תקווה חדשה-אחדות לישראל בהסכמה וזאת על פי סעיף 59(1) לחוק הכנסת, כך שתתקיימנה שתי סיעות חדשות: 1.

ניר אורבך: סיעת תקווה חדשה-אחדות לישראל שתכלות את חברי הכנסת ד"ר יפעת שאשא ביטון, שרן השכל, זאב בנימין בגין, מאיר יצחק הלוי, מישל בוסקילה ותייצג את מפלגת תקווה חדשה-אחדות לישראל.

ניר אורבך: 2.

ניר אורבך: סיעת דרך ארץ שתכלול את חבר הכנסת צביקה האוזר ותייצג את מפלגת דרך ארץ.

ניר אורבך: בא כוח סיעת תקווה חדשה יהיה השר גדעון בער וממלא מקומו יהיה מר ירון סבן.

ניר אורבך: בא כוח סיעת דרך ארץ יהיה חבר הכנסת צבי האוזר וממלא מקומו יהיה השר יועז הנדל.

ניר אורבך: כעת נעבור להצבעה.

ניר אורבך: מי בעד ההתפלגות, ירים את ידו.

ניר אורבך: בעד הבקשה – פה אחד

ניר אורבך: 7 – פה אחד.

ניר אורבך: אני סוגר את הישיבה.

ניר אורבך: תודה רבה.

ניר אורבך: הישיבה נעולה.